પાઘડી માનવ વસ્ત્રોની જેમ સંસ્કૃતિના સર્જનકાળ જેટલી પુરાણી મનાય છે. જૂના કાળે આદિ માનવની ટોળીઓ પોતની ઓળખ માટે પીંછાં, ફૂલો, મુગટ જેવા ચિહ્નો ધારણ કરતી. એ પછી માથાના રક્ષણ, શોભા અને નીજી ઓળખ માટે પાઘડી અસ્તિત્વમાં આવી હશે એવું અનુમાની શકાય. ભારતીય વૈદિક સાહિત્યમાં પાઘડીઓનાં વર્ણનો મળે છે. ૫૦૦૦ વર્ષ પુરાણાં ઉષ્ણીશ- માથાબાંધણાનાં પુરાવા પ્રાપ્ત થયા છે. ઇ.સ. પૂર્વે પહેલી સદીમાં શૃંગ સમયના શિલ્પોમાં મોલ અને રાજપૂત શૈલીના મિનિએચર ચિત્રોમાં પાઘડીઓના કલાપૂરણ રૂપ, રંગ અને આકાર-પ્રકારો મળી આવે છે.